হংকং চলচ্চিত্র সংরক্ষাণাগার
হংকং চলচ্চিত্র সংরক্ষাণাগার বা হংকং ফিল্ম আর্কাইভ হল একটি চলচ্চিত্র আর্কাইভ যা হংকং এর চলচ্চিত্র এবং সম্পর্কিত উপাদান সংগ্রহ, সংরক্ষণ ও প্রদর্শন করে। এটি নগর পরিষদ কর্তৃক ১৯৯৩ সালে প্রতিষ্ঠা করা হয়। হংকং ফিল্ম আর্কাইভ ১৯৯৬ সালে ইন্টারন্যাশনাল ফেডারেশন অফ ফিল্ম আর্কাইভসে যুক্ত হয়। এই আর্কাইভটি ২০০০ সাল থেকে অবসর ও সাংস্কৃতিক সেবা বিভাগের অধীনে রয়েছে। সাই ওয়ান হো তে অবস্থিত এই ফিল্ম আর্কাইভ ভবনে নিয়মিতভাবে প্রদর্শনী মেলা, চলচ্চিত্র দেখানো, এবং হংকং চলচ্চিত্র বিষয়ক সেমিনারের আয়োজন করা হয়। এই প্রতিষ্ঠানটি হংকং চলচ্চিত্র তালিকা এবং হংকং ফিল্ম ভেটেরানদের মনোগ্রাফ দুটি সম্পাদনা করে থাকে। এছাড়া এটি আর্কাইভের সর্বশেষ উন্নয়ন ও চলচ্চিত্র ঐতিহ্যের কিছু তথ্য সহ ত্রৈমাসিক পত্রিকা সরবরাহ করে।